डॉक सारांशित करण्यासाठी: "लोकशाही आहे म्हणून शांत आहे, नाहीतर त्या लेखक गोयल ला दाखवलं असत राजेशाही काय असते," असं वक्तव्य उदयनराजे भोसले यांनी केलं आहे. 

Twitter पोस्ट समाप्त, 1

सर्व स्तरातून टीकेची झोड उठली. त्यानंतर गोयल यांनी माफी मागितली आणि पुस्तक मागे घेतलं. केंद्रीय मंत्री प्रकाश जावडेकर यांनी हा वाद संपल्याचं ट्विटवरवरून जाहीर केलं आणि या वादाला अल्पविराम मिळाला. 

खरंतर अशा पद्धतीने वादात राहण्याची गोयल यांची पहिलीच वेळ नाही.

1999 मध्ये दिल्लीतल्या फिरोजशहा कोटला मैदानाची खेळपट्टी शिवसैनिकांनी खोदली होती. पाकिस्तानचा संघ भारताच्या दौऱ्यावर आला होता तेव्हा पाकिस्तानबरोबर खेळायचं नाही अशी भूमिका शिवसेनेनं घेतली होती. त्यावेळी जर सामना झाला तर खेळपट्टी  खोदू आणि मैदानात साप सोडू अशी धमकी शिवसेनेने दिली होती. 

त्यावेळची आठवण सांगताना जय भगवान गोयल म्हणतात, "बाळासाहेब ठाकरेंचं असं मत होतं जो काश्मीरमध्ये दहशतवाद पसरवतोय, त्या पाकिस्तानशी कसलाही संबंध नाही. त्यामुळे मॅचही व्हायला नको. मात्र त्यावेळच्या सरकारने मॅच खेळवण्याचा निर्णय घेतला. पण आम्ही ठरवलं होतं की मॅच होऊ द्यायची नाही. मी तेव्हा शिवसेनेचा उत्तर भारताचा अध्यक्ष होतो. मग दिल्लीत ज्या फिरोजशाह कोटला स्टेडिअमवर मॅच होती त्याची खेळपट्टी खोदली. पुढचे पंधरा दिवस पोलीस माझा शोध घेत होते. पण अटक होऊ द्यायची नाही असा आदेश बाळासाहेबांनी दिला होता. इतर लोकांना अटक झाली पण मला झाली नाही."

ज्येष्ठ पत्रकार अशोक वानखेडे जयभगवान गोयल यांच्याविषयी सांगतात, "गोयल कायम असामाजिक तत्त्वांचा आधार घेत दहशत पसरवत. कालांतराने गोयल यांचे कारनामे उघड झाले आणि त्यांनी आपला वेगळा पक्ष स्थापन केला. नंतर ते भाजपात गेले." 

आता पुस्तकाच्या निमित्ताने गोयल पुन्हा एकदा चर्चेत आले आहेत. त्याविषयी बोलताना वानखेडे म्हणतात, "आपला या पुस्तकाशी संबंध नाही असं जरी आज भाजप म्हणत असली तरी त्यांच्या मुख्यालयात या पुस्तकाचं प्रकाशन झालं. मग न वाचता या पुस्तकाचं प्रकाशन केलं का?"

सकाळचे ज्येष्ठ पत्रकार व्यंकटेश केसरीसुद्धा त्यांच्याविषयी असंच काहीसं मत व्यक्त करतात. 

गोयल यांच्याविषयी बोलताना ते सांगतात, "ते कधीच गंभीर शिवसैनिक नव्हते. मोदींची शिवाजी महाराजांशी तुलना करणारं पुस्तक काढणं म्हणजे स्वत:चं पुनर्वसन करण्याचा केलेला प्रयत्न आहे. कारण आता शिवसेना एनडीएपासून वेगळी झाली आहे. खरंतर त्यांच्या मागे...\nडॉक सारख्याच भाषेत सारांश:
पंतप्रधान नरेंद्र मोदींची तुलना शिवाजी महाराजांशी करणारं 'आज के शिवाजी नरेंद्र मोदी' नावाचं पुस्तक जय भगवान गोयल प्रकाशित केलं आणि गेले दोन दिवस या विषयावर वादंग माजला.